Devolli Corporation

Devolli Corporation SH.P.K., ose në shqip Korporata Devolli, është një konglomerat kosovar me seli në Pejë, Kosovë. Ai u themelua në vitin 1990 nga sipërmarrësi Ibrahim Devolli me emrin Devolli Commerce, duke u kyçur në industrinë e kafesë me produktin e vet kryesor Prince Caffe, dhe që atëherë u zgjerua në shumë tregje, duke përfshirë industrinë e pijes në përgjithësi, telekomunikimin, mobiljet shtëpiake, media dhe transport. Ajo konsiderohet të ketë eksportin më të madh nga Kosova, duke eksportuar në 17 vende të botës që prej 2017. Zotërimi i kompanisë iu trashëgua birit të themeluesit, afaristit Shkëlqim Devolli, që shërben si drejtor ekzekutiv.

 Produktet dhe markat 
Portfolioja e Korporatës Devolli përfshin produkte në industrinë ushqimore, mobilje, restorane, transport, media dhe telekomunikim. Devolli ka një fabrikë për miellin M&Sillosi në Rahovec dhe një fabrikë të dyshekëve për Comodita Home në Gjakovë.

 Ushqimi dhe pija 

 Prince Caffe
 Prince Quick
 M&Sillosi
 Prince Coffee House

 Telekomunikimi 

 Z-Mobile (Dardafon)
 Artmotion
 Klan Kosova

 Shtëpi 

 Comodita Home

 Të tjera 

 Terminali Doganor
 Homologimi Eurolab
 Devolli Logistic System

 Polemika 

 Pezullimi i eksportit në SHBA 
Korporata Devolli kishte prani në Shtetet e Bashkuara përmes markave Finnesa, Prince Caffe, Comodita Home, dhe Prince Coffee House. Pronari i kompanisë në një takim me gubernatorin e Teksasit, Greg Abbott, e përforcoi bashkëpunimin mes Kosovës dhe SHBA përmes investimit të Devollit atje.

Më 1 korrik 2022, Departamenti i Tregtisë në Shtetet e Bashkuara nisi një hetim mbi fabrikën prodhuese të Comodita Home, si pasojë e akuzave që ajo po i shiste dyshekët me çmime artificiale — më të ulëta në SHBA sesa në tregun e shtetit të origjinës. Kjo praktikë quhet dumping (), dhe përdoret si një mënyrë e shtypjes së konkurrencës në mënyrë jo të qëndrueshme. Hetimi i Departamentit të Tregtisë mbaroi më 30 qershor 2023. Një vit më vonë, po ky departament e pezulloi Korporatën Devolli prej eksportit të mallrave në Shtetet e Bashkuara.

 Referime 

Kategoria:Themelime në 1990
Kategoria:Konglomerate kosovare
Kategoria:Devolli Corporation
Kategoria:Kompani kosovare të themeluara në 1990
Kategoria:Sipërmarrje në Kosovë